സ്കാനിംഗ് മെഷീന് തരാമെന്ന് സര്ക്കാര്, ഇപ്പോള് വേണ്ടെന്ന് സൂപ്രണ്ട്... തൃപ്പൂണിത്തുറ താലൂക്ക് ആശുപത്രിക്ക് അനുവദിച്ച അള്ട്രാസൗണ്ട് സ്കാനിംഗ് മെഷീന്റെ കാര്യം അവതാളത്തില് കൊച്ചി: തൃപ്പൂണിത്തുറ താലൂക്ക് ആശുപത്രിയിലെ പാവപ്പെട്ട രോഗികള്ക്ക് സഹായമാകേണ്ട അള്ട്രാ സൗണ്ട് സ്കാനിംഗ് മെഷീന് സ്ഥാപിക്കുന്ന കാര്യം അനിശ്ചിതത്വത്തിലായി. ഒമ്ബതര ലക്ഷം രൂപ വിലവരുന്ന വിപ്രോ ജി.ഇ കമ്ബനിയുടെ ആധുനിക മെഷീന് കഴിഞ്ഞ സെപ്തംബറില് സര്ക്കാര് അനുവദിച്ചതാണ്. കമ്ബനി ഇത് സ്ഥാപിക്കാനായി സമീപിച്ചപ്പോള് സാങ്കേതിക കാര്യങ്ങള് പറഞ്ഞ് സൂപ്രണ്ട് തല്ക്കാലം വേണ്ടെന്ന് മെഡിക്കല് സര്വീസ് കോര്പ്പറേഷനോട് ആവശ്യപ്പെട്ടതായാണ് ആരോപണം. സ്ഥലസൗകര്യമില്ല, റേഡിയോളജിസ്റ്റും ഡോക്ടറുമില്ല, പി.എന്.ഡി.റ്റി രജിസ്ട്രേഷന് നടപടികളായില്ല എന്നീ കാര്യങ്ങളാണ് ഇതിന് കാരണമായി പറയുന്നത്. 100 ചതുരശ്ര അടിപോലും ഇതിനായി വേണ്ടിവരില്ല. ചെലവുവഹിക്കാന് ആശുപത്രി മാനേജ്മെന്റ് കമ്മിറ്റി തയ്യാറുമാണ്. ഗര്ഭിണികള്ക്ക് സഹായം മാസം അമ്ബതിലേറെ പ്രസവങ്ങള് നടക്കുന്ന ആശുപത്രിയാണിത്. ഗര്ഭിണികള്ക്ക് അള്ട്രാസൗണ്ട് സ്കാനിംഗ് അനിവാര്യവുമാണ്. ഇപ്പോള് ആശുപത്രിക്ക് താെട്ടുമുന്നിലുള്ള സ്കാനിംഗ് സെന്ററുകളെയാണ് ഇവര് ആശ്രയിക്കുന്നത്. ഇവിടെ 700 രൂപയാണ് നിരക്ക്. ആശുപത്രിയിലാണെങ്കില് 250 രൂപയേ വരൂ. ബി.പി.എല് വിഭാഗക്കാര്ക്ക് സൗജന്യവുമാണ്. അലച്ചിലും കുറയും. ചികിത്സ വേഗത്തിലുമാകും. പി.എന്.ഡി.റ്റി രജിസ്ട്രേഷന് ഇല്ലാതെ മെഷീന് സ്ഥാപിക്കുക സാധ്യമല്ല. അതിന് ആശുപത്രി അധികൃതര് തന്നെ മുന്കൈയെടുക്കണം. നിശ്ചിതസമയപരിധിക്കകം അനുവാദം നല്കിയില്ലെങ്കില് മെഡിക്കല് സര്വീസസ് കോര്പ്പറേഷന് ആരോഗ്യവകുപ്പിനെ അറിയിക്കും. തുടര്ന്ന് ഇവര് നിര്ദേശിക്കുന്ന മറ്റേതെങ്കിലും ആശുപത്രിയിലേക്ക് ഉപകരണം കൈമാറും. പാവങ്ങളുടെ ആശ്രയം കോട്ടയത്തെ ചെമ്ബ് പഞ്ചായത്ത്, ആലപ്പുഴയിലെ പെരുമ്ബളം പഞ്ചായത്ത്, എറണാകുളത്തെ ഉദയംപേരൂര്, ആമ്ബല്ലൂര്, മുളന്തുരുത്തി, ചോറ്റാനിക്കര പഞ്ചായത്തുകള്, തൃപ്പൂണിത്തുറ, മരട് മുനിസിപ്പാലിറ്റികള്, കൊച്ചി കോര്പ്പറേഷന്റെ ചില വാര്ഡുകള് എന്നിവിടങ്ങളിലെ സാധാരണക്കാരായ ആയിരക്കണക്കിന് ആളുകള് ആശ്രയിക്കുന്ന ആശുപത്രിയാണിത്. സ്കാനിംഗ് മെഷീന് ഉടനെ സ്ഥാപിക്കാന് നടപടി തൃപ്പൂണിത്തുറ ആശുപത്രിക്ക് അനുവദിച്ച അള്ട്രാ സൗണ്ട് സ്കാനിംഗ് മെഷീന് എത്രയും വേഗം സ്ഥാപിക്കാന് നടപടിയെടുക്കും. പുതിയ കെട്ടിടം ഒരുങ്ങും വരെ കമ്മിറ്റിയുടെ കീഴിലെ പേവാര്ഡിലെ രണ്ട് മുറി വിട്ടുകൊടുക്കാന് തീരുമാനിച്ചിട്ടുണ്ട്. ആവശ്യമുള്ള ഡോക്ടര്മാരെ നിയമിക്കാനുള്ള ചെലവും കമ്മിറ്റി നല്കാനൊരുക്കമാണ്. രമസന്തോഷ് തൃപ്പൂണിത്തുറ നഗരസഭാ ചെയര്പേഴ്സണ്, ആശുപത്രി മാനേജ്മെന്റ് കമ്മിറ്റി ചെയര്പേഴ്സണ്. തൃപ്പൂണിത്തുറ താലൂക്ക് ആശുപത്രി 152 കിടക്കകള് 17 ഡോക്ടര്മാര് മാസം ശരാശരി 15000 പേര് ചികിത്സയ്ക്കെത്തുന്നു കഴിഞ്ഞ മാസം 56 പ്രസവം